REPUBLIKA SRBIJA

NARODNA SKUPŠTINA

01 Broj 06-2/109-20

22. oktobar 2020. godine

B e o g r a d

**Z A P I S N I K**

**PRVE SEDNICE NARODNE SKUPŠTINE REPUBLIKE SRBIJE U DVANAESTOM SAZIVU, ODRŽANE 3. AVGUSTA I 22. OKTOBRA 2020. GODINE**

Prva sednica Narodne skupštine počela je u 10,00 časova.

Prvoj sednici Narodne skupštine, u skladu sa članom 3. Poslovnika Narodne skupštine, predsedavala je Smilja Tišma, najstariji narodni poslanik, kojoj su u radu pomagali po jedan najmlađi narodni poslanik sa četiri izborne liste koje su dobile najveći broj poslaničkih mesta i to: Nikola Lazić, najmlađi narodni poslanik sa Izborne liste ALEKSANDAR VUČIĆ – ZA NAŠU DECU, Dubravka Kralj, najmlađi narodni poslanik sa Izborne liste IVICA DAČIĆ – „Socijalistička partija Srbije (SPS), Jedinstvena Srbija (JS) – Dragan Marković Palma“, Sofija Maksimović, najmlađi narodni poslanik saIzborne liste ALEKSANDAR ŠAPIĆ – POBEDA ZA SRBIJU i Nandor Kiš, najmlađi narodni poslanik sa Izborne liste Savez vojvođanskih Mađara–Ištvan Pastor, kao i Srđan Smiljanić, generalni sekretar Narodne skupštine i Branko Marinković,zamenik generalnog sekretara Narodne skupštine.

Otvarajući Prvu sednicu Narodne skupštine, predsedavajuća je čestitala narodnim poslanicima na izboru i poverenju koje su im ukazali građani Republike Srbije i poželela im uspeh u budućem radu, posle čega je intonirana himna „Bože pravde“.

Predsedavajuća je obavestila da, prema podacima kojima raspolaže Služba Narodne skupštine, Prvoj sednici prisustvuje 190 narodnih poslanika i da, saglasno članu 105. stav 1. Ustava Republike Srbije i članu 88. stav 5. Poslovnika Narodne skupštine, postoje uslovi za rad i odlučivanje.

Predsedavajuća je podsetila da Narodna skupština na Prvoj sednici radi po dnevnom redu, koji je određen članom 101. Ustava Republike Srbije, članom 16. Zakona o Narodnoj skupštini i članom 4. Poslovnika Narodne skupštine.

Saglasno navedenim odredbama, tako određeni dnevni red je sledeći:

**1. Potvrđivanje mandata narodnih poslanika,**

**2. Izbor predsednika Narodne skupštine,**

**3. Izbor potpredsednika Narodne skupštine,**

**4. Imenovanje generalnog sekretara Narodne skupštine,**

**5. Izbor članova radnih tela Narodne skupštine.**

Zatim je Narodna skupština prešla na rad po dnevnom redu.

**1. tačka dnevnog reda – POTVRĐIVANjE MANDATA NARODNIH POSLANIKA**

Predsedavajuća je podsetila narodne poslanike na odredbe čl. 5. i 6. Poslovnika Narodne skupštine, kojima je propisan način i postupak potvrđivanja mandata narodnih poslanika u Narodnoj skupštini, kao i na odredbu člana 101. stav 4. Ustava Republike Srbije, prema kojoj je Narodna skupština konstituisana potvrđivanjem mandata dve trećine narodnih poslanika.

Zatim je predsedavajuća predložila da se u Komisiju za utvrđivanje saglasnosti uverenja o izboru za narodnog poslanika sa Izveštajem Republičke izborne komisije o sprovedenim izborima za narodne poslanike Narodne skupštine, izaberu narodni poslanici:

1. Aleksandar Marković, izabran sa Izborne liste ALEKSANDAR VUČIĆ – ZA NAŠU DECU,

2. Uglješa Marković, izabran sa Izborne liste IVICA DAČIĆ – „Socijalistička partija Srbije (SPS), Jedinstvena Srbija (JS) – Dragan Marković Palma“ i

3. Aleksandra Čamagić**,** izabrana sa Izborne liste ALEKSANDAR ŠAPIĆ – POBEDA ZA SRBIJU.

Narodni poslanici su, većinom glasova (od 241 prisutnog narodnog poslanika, 235 je glasalo za, protiv i uzdržanih nije bilo, a šest nije glasalo), prihvatila ovaj predlog, čime je obrazovana Komisija za utvrđivanje saglasnosti uverenja o izboru za narodnog poslanika sa Izveštajem Republičke izborne komisije o sprovedenim izborima za narodne poslanike Narodne skupštine.

Predsedavajuća je obavestila narodne poslanike da će Komisija odmah održati sednicu u sali I u parteru, da prekida rad sednice do prijema Izveštaja Komisije za utvrđivanje saglasnosti uverenja o izboru za narodnog poslanika sa Izveštajem Republičke izborne komisije o sprovedenim izborima za narodne poslanike Narodne skupštine i da će Narodna skupština sa radom nastaviti nakon pauze od 60 minuta.

Posle pauze, sednica je nastavljena u 11 časova i 20 minuta.

Predsedavajuća je podsetila narodne poslanike da su uz saziv ove sednice primili Izveštaj Republičke izborne komisije o sprovedenim izborima za narodne poslanike Narodne skupštine, kao i da im je, pre nastavka sednice, uručen Izveštaj Komisije za utvrđivanje saglasnosti uverenja o izboru za narodnog poslanika sa Izveštajem Republičke izborne komisije o sprovedenim izborima za narodne poslanike Narodne skupštine.

Nakon što je izvestilac Komisije Aleksandar Marković, obavestio da je svih 250 uverenja o izboru za narodne poslanike u saglasnosti sa Izveštajem Republičke izborne komisije o sprovedenim izborima za narodne poslanike Narodne skupštine, predsedavajuća je, saglasno članu 27. stav 5. Zakona o izboru narodnih poslanika i članu 6. Poslovnika Narodne skupštine, na osnovu Izveštaja Komisije za utvrđivanje saglasnosti uverenja o izboru za narodnog poslanika sa Izveštajem Republičke izborne komisije o sprovedenim izborima za narodne poslanike, konstatovala da je Republička izborna komisija podnela Izveštaj o sprovedenim izborima i da je svih 250 uverenja o izboru za narodne poslanike u saglasnosti sa Izveštajem Republičke izborne komisije o sprovedenim izborima za narodne poslanike Narodne skupštine, čime je potvrđen mandat svim narodnim poslanicima.

Na taj način, potvrđen je mandat za 250 sledećih narodnih poslanika: Andrijana Avramov, Slobodan Alavanja, Zagorka Aleksić, Svetozar Andrić, Veroljub Arsić, prof. dr Marko Atlagić, Dragoljub Acković, Dušan Bajatović, Arđend Bajrami, Nebojša Bakarec, Miloš Banđur, Dragana Barišić, Nenad Baroš, Muamer Bačevac, Ana Beloica, Nadije Bećiri, Igor Bečić, Boban Birmančević, Žarko Bogatinović, Marko Bogdanović, Sandra Božić, Zoran Bojanić, Mladen Bošković, Dragana Branković Minčić, Josip Broz, Slaviša Bulatović, Bratimir Vasiljević, Nevena Veinović, Jelisaveta Veljković, Danijela Veljović, Anamarija Viček, Sonja Vlahović, Nikola Vojinović, Milimir Vujadinović, Danijela Vujičić, Miloš Vučević, Vladan Glišić, Maja Gojković, Vladimir Grahovac, Maja Grbić, Mladen Grujić, Đorđe Dabić, Tijana Davidovac, Ivica Dačić, Milica Dačić, Radomir Dmitrović, prof. dr Zoran Dragišić, Milovan Drecun, Vladimir Đukanović, Marko Đurić, Nevena Đurić, Milan Đurica, Ninoslav Erić, Jelena Žarić Kovačević, Ilija Životić, Vladan Zagrađanin, Marko Zeljug, Muamer Zukorlić, Nataša Ivanović, dr Vesna Ivković, Milan Ilić, Enis Imamović, Biljana Jakovljević, Tomislav Janković, Stanislava Janošević, Krsto Janjušević, Marija Jevđić, Viktor Jevtović, Milanka Jevtović Vukojičić, Sanja Jefić Branković, Milenko Jovanov, Aleksandar Jovanović, Branimir Jovanović, Jadranka Jovanović, Marija Jovanović, Nataša Jovanović, Mihailo Jokić, Sandra Joković, Nemanja Joksimović, Nikola Jolović, Aleksandar Jugović, Bratislav Jugović, Atila Juhas, Šaip Kamberi, Rajko Kapelan, Jasmina Karanac, Ana Karadžić, Dragomir Karić, Luka Kebara, Dejan Kesar, Nandor Kiš, Vesna Knežević, Elvira Kovač, Borisav Kovačević, Goran Kovačević, Jovan Kolundžija, Đorđe Komlenski, Miroslav Kondić, mr Đorđe Kosanić, Nevenka Kostadinova, Marijana Krajnović, Dubravka Kralj, Vesna Krišanov, Milan Krkobabić, Stefan Krkobabić, Nenad Krstić, Selma Kučević, Nikola Lazić, Darko Laketić, Sanja Lakić, Janko Langura, Marija Leković, Miodrag Linta, Nataša Ljubišić, Sofija Maksimović, Ljiljana Malušić, Vladimir Marinković, Ljubomir Marić, Vladica Maričić, Nebojša Marjanović, Aleksandar Marković, Vesna Marković, Dragan D. Marković, Dragan M. Marković, prof. dr Predrag Marković, Uglješa Marković, dr Aleksandar Martinović, Ilija Matejić, Veroljub Matić, Rajka Matović, Maja Mačužić Puzić, Jelena Mijatović, dr Milorad Mijatović, Milija Miletić, Svetlana Milijić, Goran Milić, Đorđe Milićević, Milosav Milojević, Velibor Milojičić, Ana Miljanić, Aleksandar Mirković, Vuk Mirčetić, Nenad Mitrović, Žarko Mićin, Jelena Mihailović, Nataša Mihailović-Vacić, Marko Mladenović, Uglješa Mrdić, Milutin Mrkonjić, Olivera Nedeljković, Branislav Nedimović, Vesna Nedović, Ivana Nikolić, Milica Nikolić, Slađana Nikolić, prof. dr Žarko Obradović, Jasmina Obradović, Jelena Obradović, Marija Obradović, Milica Obradović, dr Vladimir Orlić, Violeta Ocokoljić, prof. dr Aleksandra Pavlović Marković, Nebojša Pavlović, Lav-Grigorije Pajkić, Gojko Palalić, Jovan Palalić, Jasmina Palurović, Biljana Pantić Pilja, Marko Parezanović, dr Balint Pastor, Snežana Paunović, Zoltan Pek, Goran Pekarski, Đuro Perić, Tihomir Petković, Ljubo Petrović, Mira Petrović, Olja Petrović, Snežana Petrović, Ana Pešić, Olivera Pešić, Tamara Pilipović, Ivana Popović, Milena Popović, Misala Pramenković, Justina Pupin Košćal, Adrijana Pupovac, Marina Raguš, Milan Radin, Dragana Radinović, Dalibor Radičević, Dijana Radović, Nikola Radosavljević, Predrag Rajić, Katarina Rakić, dr Ljubinko Rakonjac, Vesna Ranković, Ivan Ribać, Marijan Rističević, Milan Savić, Milijana Sakić, Branimir Spasić, Goran Spasojević, Stefan Srbljanović, Jelica Sretenović, Vesna Stambolić, Velibor Stanojlović, Života Starčević, Zvonimir Stević, Vesna Stjepanović, Momir Stojilković, Dušica Stojković, prof. dr Ljubiša Stojmirović, Dejan Stošić, hadži Milorad Stošić, Milenka Subić, Samir Tandir, Duško Tarbuk, prof. dr Goran Tasić, Ivan Tasovac, Radovan Tvrdišić, Miloš Terzić, Smilja Tišma, Đorđe Todorović, Marija Todorović, Sonja Todorović, dr Aleksandra Tomić, Željko Tomić, Zoran Tomić, Novica Tončev, Bojan Torbica, Samira Ćosović, Akoš Ujhelji, mr Slavenko Unković, dr Emeše Uri, Milan Urošević, Jahja Fehratović, Toma Fila, Nenad Filipović, Srbislav Filipović, Dubravka Filipovski, Arpad Fremond, Mirsad Hodžić, Aleksandra Čamagić, Ana Čarapić, Aleksandar Čotrić, Aleksandar Šapić, Dragan Šormaz i Adam Šukalo.

Pošto je potvrđen mandat svim narodnim poslanicima, predsedavajuća je, saglasno članu 101. stav 4. Ustava Republike Srbije, konstatovala da je Narodna skupština konstituisana.

Nakon toga, narodni poslanici su, saglasno članu 17. Zakona o Narodnoj skupštini, položili zakletvu.

Predsedavajuća je obavestila da će narodni poslanici o nastavku sednice biti blagovremeno obavešteni.

Prvog dana rada, sednica je završena u 11 časova i 30 minuta.

**Drugi dan rada – 22. oktobar 2020. godine**

Sednica je počela u 10 časova i 15 minuta.

Sednici je, u skladu sa članom 3. Poslovnika Narodne skupštine, predsedavala Smilja Tišma, najstariji narodni poslanik, kojoj su u radu pomagali po jedan najmlađi narodni poslanik sa četiri izborne liste koje su dobile najveći broj poslaničkih mesta i to: Nikola Lazić, najmlađi narodni poslanik sa Izborne liste ALEKSANDAR VUČIĆ – ZA NAŠU DECU, Dubravka Kralj, najmlađi narodni poslanik sa Izborne liste IVICA DAČIĆ – „Socijalistička partija Srbije (SPS), Jedinstvena Srbija (JS) – Dragan Marković Palma“, Sofija Maksimović, najmlađi narodni poslanik saIzborne liste ALEKSANDAR ŠAPIĆ – POBEDA ZA SRBIJU i Nandor Kiš, najmlađi narodni poslanik sa Izborne liste Savez vojvođanskih Mađara–Ištvan Pastor, kao i Branko Marinković, zamenik generalnog sekretara Narodne skupštine.

Predsedavajuća je konstatovala da, prema službenoj evidenciji, sednici prisustvuju 193 narodna poslanika, a primenom elektronskog sistema za glasanje utvrđeno je da je u sali prisutno 227 narodnih poslanika, odnosno da je prisutna većina od ukupnog broja narodnih poslanika i da postoje uslovi za rad Narodne skupštine u smislu člana 88. stav 5. Poslovnika Narodne skupštine.

Prema evidenciji Službe Narodne skupštine, sednici nisu prisustvovali, a nisu obavestili o sprečenosti, narodni poslanici: Marko Đurić, Marko Zeljug, Dragomir Karić, Milan Krkobabić i prof. dr Aleksandra Pavlović Marković.

Nakon toga, predsedavajuća je obavestila da su u Narodnoj skupštini, saglasno članu 22. Poslovnika, konstituisane sledeće poslaničke grupe:

- Poslanička grupa „Aleksandar Vučić – za našu decu“. Za predsednika Poslaničke grupe određen je narodni poslanik dr Aleksandar Martinović, a za njegovog zamenika narodni poslanik Sandra Božić,

* Poslanička grupa SOCIJALISTIČKA PARTIJA SRBIJE (SPS). Za predsednika Poslaničke grupe određen je narodni poslanik Ivica Dačić, a za njegovog zamenika narodni poslanik Đorđe Milićević,
* Poslanička grupa Socijaldemokratska partija Srbije. Za predsednika Poslaničke grupe određen je narodni poslanik Branimir Jovanović, a za njegovog zamenika narodni poslanik Nataša Mihailović Vacić,
* Poslanička grupa SPAS. Za predsednika Poslaničke grupe određena je narodni poslanik Marina Raguš, a za njenog zamenika narodni poslanik Radovan Tvrdišić,
* Poslanička grupa SAVEZ VOJVOĐANSKIH MAĐARA. Za predsednika Poslaničke grupe određen je narodni poslanik dr Balint Pastor, a za njegovog zamenika narodni poslanik Elvira Kovač,
* Poslanička grupa PUPS – „Tri P“. Za predsednika Poslaničke grupe određen je narodni poslanik Milan Krkobabić, a za njegovog zamenika narodni poslanik Mira Petrović,
* Poslanička grupa JEDINSTVENA SRBIJA (JS). Za predsednika Poslaničke grupe određen je narodni poslanik Dragan D. Marković, a za njegovog zamenika narodni poslanik Života Starčević,
* Poslanička grupa UJEDINjENA DOLINA - SDA SANDžAKA. Za predsednika Poslaničke grupe određen je narodni poslanik Šaip Kamberi, a za njegovog zamenika narodni poslanik Enis Imamović.

\* \*

\*

Nakon toga, narodni poslanici Bratimir Vasiljević, Katarina Rakić i Željko Tomić, koji nisu položili zakletvu prilikom verifikacije mandata na sednici održanoj 3. avgusta 2020. godine, saglasno članu 17. Zakona o Narodnoj skupštini, položili su zakletvu.

\* \*

\*

Zatim je Narodna skupština nastavila rad po dnevnom redu i prešla na **2. tačku dnevnog reda** **– IZBOR PREDSEDNIKA NARODNE SKUPŠTINE.**

Pre otvaranja pretresa o predlogu kandidata za predsednika Narodne skupštine, na povredu člana 103, a u vezi sa članom 107. Poslovnika Narodne skupštine, ukazao je narodni poslanik Enis Imamović, a posle objašnjenja koje je dala predsedavajuća zatražio je da se Narodna skupština, u Danu za glasanje, izjasni o tome, posle čega je na povredu člana 107. Poslovnika ukazao narodni poslanik Đorđe Milićević.

Predsedavajuća je obavestila da je, u skladu sa članom 9. Poslovnika Narodne skupštine, primila jedan predlog kandidata za predsednika Narodne skupštine i da je za predsednika Narodne skupštine predložen narodni poslanik Ivica Dačić, izabran sa Izborne liste IVICA DAČIĆ - „Socijalistička partija Srbije (SPS), Jedinstvena Srbija (JS) - Dragan Marković Palma“.

Predstavnik predlagača, narodni poslanik Đorđe Milićević, obrazložio je predlog.

Predsedavajuća je, saglasno članu 9. stav 4. Poslovnika, otvorila pretres o predlogu kandidata za predsednika Narodne skupštine.

U pretresu su učestvovali narodni poslanici: Dragan D. Marković, predsednik Poslaničke grupe JEDINSTVENA SRBIJA (JS), Šaip Kamberi, predsednik Poslaničke grupe UJEDINjENA DOLINA - SDA SANDžAKA (povodom čijeg izlaganja se za reč javio predstavnik predlagača - narodni poslanik Đorđe Milićević, zatim je na povredu Poslovnika ukazao narodni poslanik Enis Imamović i zatražio je da se Narodna skupština, u Danu za glasanje, izjasni o tome, nakon čega su replike razmenili narodni poslanici Ivica Dačić i Šaip Kamberi, a za reč se javio predstavnik predlagača - narodni poslanik Đorđe Milićević, kome je replicirao narodni poslanik Enis Imamović), Branimir Jovanović, predsednik Poslaničke grupe Socijaldemokratska partija Srbije, dr Balint Pastor, predsednik Poslaničke grupe SAVEZ VOJVOĐANSKIH MAĐARA, prof. dr Žarko Obradović, predstavnik Poslaničke grupe SOCIJALISTIČKA PARTIJA SRBIJE (SPS), Mira Petrović, zamenik predsednika Poslaničke grupe PUPS - „Tri P“, dr Aleksandar Martinović, predsednik Poslaničke grupe „Aleksandar Vučić - za našu decu“, Misala Pramenković, Vladan Glišić, Veroljub Arsić, dr Aleksandra Tomić, Marija Jevđić, Sandra Božić, Samir Tandir, Darko Laketić, Snežana Paunović, Maja Gojković, Života Starčević, Milovan Drecun, dr Vesna Ivković, Aleksandar Marković, Enis Imamović (zatim je na povredu člana 107. Poslovnika ukazao narodni poslanik prof. dr Žarko Obradović, a za reč se javio predstavnik predlagača, narodni poslanik Đorđe Milićević), Marijan Rističević i Milenko Jovanov (zatim je predsedavajuća, saglasno članu 27. i članu 87. st. 2. i 3. Poslovnika, produžila rad Narodne skupštine i posle 18,00 časova).

\* \*

\*

Narodna skupština je, na osnovu člana 133. Ustava Republike Srbije, člana 23. stav 2. Zakona o Vladi i člana 279. Poslovnika Narodne skupštine, konstatovala da je Ivica Dačić podneo ostavku na funkciju prvog potpredsednika Vlade i ministra spoljnih poslova i da mu je, danom konstatacije ostavke, prestao mandat člana Vlade.

\* \*

\*

Nakon izlaganja predstavnika predlagača - narodnog poslanika Đorđa Milićevića predsedavajuća je zaključila pretres i saglasno članu 9. stav 5. Poslovnika, utvrdila Listu kandidata za predsednika Narodne skupštine na kojoj je jedan kandidat - narodni poslanik Ivica Dačić.

Pre pristupanja izboru predsednika Narodne skupštine, predsedavajuća je podsetila da je potrebno da Narodna skupština odluči da li će se o izboru za predsednika glasati tajno ili javno, a javno se glasa prozivkom narodnih poslanika i predložila da se izbor predsednika Narodne skupštine obavi javnim glasanjem - prozivkom narodnih poslanika.

Narodna skupština je, većinom glasova (od 229 prisutnih narodnih poslanika, 217 je glasalo za, dva protiv, a deset nije glasalo), prihvatila predlog predsedavajuće da se izbor predsednika Narodne skupštine obavi javnim glasanjem - prozivkom narodnih poslanika.

Zatim je Narodna skupština pristupila javnom glasanju za izbor predsednika Narodne skupštine prozivkom narodnih poslanika na način i po postupku utvrđenom članom 131. Poslovnika.

Nakon sprovedenog javnog glasanja - prozivkom narodnih poslanika i utvrđivanja rezultata glasanja, predsedavajuća je obavestila da je od 226 narodnih poslanika koji su pristupili glasanju za kandidata za predsednika Narodne skupštine Ivicu Dačića, glasalo 225 narodnih poslanika, a jedan je glasao protiv.

Na osnovu rezultata glasanja, predsedavajuća je konstatovala da je Narodna skupština, većinom glasova svih narodnih poslanika, izabrala Ivicu Dačića za predsednika Narodne skupštine i čestitala mu na izboru.

Zatim se predsednik Ivica Dačić obratio narodnim poslanicima i zahvalio na poverenju koje su mu ukazali izborom za predsednika Narodne skupštine.

**3. tačka dnevnog reda** **– IZBOR POTPREDSEDNIKA NARODNE SKUPŠTINE**

Predsednik Narodne skupštine je podsetio da je članom 14. Poslovnika Narodne skupštine propisano da Narodna skupština utvrđuje broj potpredsednika na predlog predsednika Narodne skupštine. Saglasno navedenoj odredbi Poslovnika i obavljenim konsultacijama sa predstavnicima poslaničkih grupa, predsednik je predložio da Narodna skupština utvrdi da u ovom sazivu ima šest potpredsednika.

Zatim je predsednik obavestio da je, u skladu sa članom 15. Poslovnika Narodne skupštine, primio predlog za šest kandidata za potpredsednike Narodne skupštine i da su kandidati za potpredsednike Narodne skupštine narodni poslanici: dr Vladimir Orlić, izabran sa Izborne liste ALEKSANDAR VUČIĆ - ZA NAŠU DECU, Stefan Krkobabić, izabran sa Izborne liste ALEKSANDAR VUČIĆ - ZA NAŠU DECU, Radovan Tvrdišić, izabran sa Izborne liste ALEKSANDAR ŠAPIĆ - POBEDA ZA SRBIJU, Marija Jevđić, izabrana sa Izborne liste IVICA DAČIĆ - „Socijalistička partija Srbije (SPS), Jedinstvena Srbija (JS) – Dragan Marković Palma“, Elvira Kovač, izabrana sa Izborne liste Savez vojvođanskih Mađara - Ištvan Pastor i Muamer Zukorlić, izabran sa Izborne liste Akademik Muamer Zukorlić – Samo pravo – Stranka pravde i pomirenja (SPP) – Demokratska partija Makedonaca (DPM)/ Akademik Muamer Zukorlić – Samo pravo – Stranka pravde i pomirenja (SPP) – Demokratska partija Makedonaca (DPM)/ Akademik Muamer Zukorlić – Samo pravo – Stranka na pravda i pomirenije (SPP) – Demokratska partija na Makedoncite (DPM).

Nakon toga, predsednik je otvorio pretres o predlogu kandidata za potpredsednike Narodne skupštine.

S obzirom da se niko od narodnih poslanika nije javio za reč, predsednik je zaključio pretres.

Narodna skupština je, većinom glasova (od 228 prisutnih narodnih poslanika, 220 je glasalo za, a osam nije glasalo), utvrdila da u ovom sazivu ima šest potpredsednika.

Zatim je predsednik, saglasno članu 16. stav 5. Poslovnika, po azbučnom redu prezimena, utvrdio Listu kandidata za potpredsednike Narodne skupštine:

1. Muamer Zukorlić,

2. Marija Jevđić,

3. Elvira Kovač,

4. Stefan Krkobabić,

5. dr Vladimir Orlić i

6. Radovan Tvrdišić.

Pre prelaska na glasanje, predsednik je podsetio da, ako Narodna skupština odluči da se glasa javno, prema članu 17. stav 2. Poslovnika, glasa se prozivkom.

Takođe, predsednik je podsetio da Narodna skupština, prema članu 104. stav 1. Ustava Republike Srbije, bira potpredsednike Narodne skupštine većinom glasova svih narodnih poslanika, nakon čega je Narodna skupština pristupila glasanju.

Narodna skupština je, većinom glasova (od 228 prisutnih narodnih poslanika, 224 su glasala za, jedan protiv, a tri nisu glasala), prihvatila predlog predsednika da se izbor potpredsednika Narodne skupštine obavi javnim glasanjem, prozivanjem narodnih poslanika.

Zatim je Narodna skupština pristupila javnom glasanju za izbor potpredsednika Narodne skupštine prozivanjem narodnih poslanika na način i po postupku utvrđenom članom 131. Poslovnika.

Pošto je zaključio glasanje i saopštio da su za kandidate Muamera Zukorlića, Elviru Kovač, Stefana Krkobabića i dr Vladimira Orlića glasala 224 narodna poslanika, a jedan se uzdržao, a da je za kandidata Radovana Tvrdišića glasalo 225 narodnih poslanika, predsednik je konstatovao da su kandidati: Muamer Zukorlić, Marija Jevđić, Elvira Kovač, Stefan Krkobabić, dr Vladimir Orlić i Radovan Tvrdišić, dobili većinu glasova svih narodnih poslanika i da su izabrani za potpredsednike Narodne skupštine, nakon čega je, u ime narodnih poslanika i u svoje ime, čestitao potpredsednicima Narodne skupštine na izboru.

**4. tačka dnevnog reda** **– IMENOVANjE GENERALNOG SEKRETARA NARODNE SKUPŠTINE**

Predsednik Narodne skupštine otvorio je pretres o Predlogu za imenovanje generalnog sekretara Narodne skupštine.

S obzirom da se niko od narodnih poslanika nije javio za reč, predsednik je zaključio pretres.

Narodna skupština je, većinom glasova od ukupnog broja narodnih poslanika (od 224 prisutna narodna poslanika, 217 je glasalo za, a sedam nije glasalo), imenovala Veljka Odalovića za generalnog sekretara Narodne skupštine Republike Srbije.

Predsednik je, u ime narodnih poslanika i u svoje ime, čestitao Veljku Odaloviću na imenovanju za generalnog sekretara Narodne skupštine.

**5. tačka dnevnog reda** **– IZBOR ČLANOVA RADNIH TELA NARODNE SKUPŠTINE**

Predsednik Narodne skupštine je, saglasno članu 192. stav 3. Poslovnika Narodne skupštine, otvorio jedinstveni pretres oPredlogu odluke.

S obzirom da se niko od narodnih poslanika nije javio za reč, predsednik je zaključio jedinstveni pretres oPredlogu odluke.

Narodna skupština je, većinom glasova od ukupnog broja narodnih poslanika (od 224 prisutna narodna poslanika, 220 je glasalo za, a četiri nisu glasala), usvojila Predlog odluke o izboru članova i zamenika članova odbora Narodne skupštine Republike Srbije, u celini.

Nakon toga, Narodna skupština je, saglasno članu 103. stav 6. Poslovnika, prešla na odlučivanje o povredama Poslovnika na koje je, u toku sednice, ukazao narodni poslanik.

Narodna skupština je odlučila da nije bilo povrede člana 103, a u vezi sa članom 107. Poslovnika Narodne skupštine, na koju je ukazao narodni poslanik Enis Imamović, na sednici 22. oktobra 2020. godine, u 10 časova i 25 minuta (od 220 prisutnih narodnih poslanika, tri su glasala za, 40 protiv, a 177 nije glasalo) i da nije bilo povrede Poslovnika (nije naveden član na koji se povreda odnosi), na koju je ukazao narodni poslanik Enis Imamović, na sednici 22. oktobra 2020. godine, u 11 časova i 37 minuta (od 218 prisutnih narodnih poslanika, 16 je glasalo protiv, a 202 nisu glasala).

Pošto je Narodna skupština obavila razmatranje svih tačaka dnevnog reda ove sednice i odlučivanje o njima, predsednik Narodne skupštine je, saglasno članu 102. Poslovnika Narodne skupštine, zaključio Prvu sednicu Narodne skupštine Republike Srbije u Dvanaestom sazivu.

Sednica je zaključena u 17 časova i 25 minuta.

GENERALNI SEKRETAR PREDSEDNIK

Veljko Odalović Ivica Dačić